বইমেলায় স্যানিটারি ন্যাপকিন বিক্রিতে নিষেধাজ্ঞা ইউনুসের বাংলাদেশে

ওয়েব ডেস্ক: মহম্মদ ইউনুসের (Md Yunus) বাংলাদেশে (Bangladesh) এবার কি স্যানিটারি ন্যাপকিন (Sanitary Napkins) বিক্রিও নিষিদ্ধ? ঢাকার অমর একুশে বইমেলায় (Book Fair) দুটি স্টলে স্যানিটারি ন্যাপকিন বিক্রি হওয়ায় তা বন্ধ করে দেওয়া হয়। এই বইমেলা পরিচালনা করে ঢাকার বাংলা অ্যাকাডেমি। তারা যুক্তি দিয়েছে, বইমেলায় বই ছাড়া অন্য কিছু বিক্রি করা যাবে না। সেজন্য এই সিদ্ধান্ত নেওয়া হয়েছে। নারী ও শিশু স্বাস্থ্য সুরক্ষার একটি ব্র্যান্ডের স্টল বন্ধ করে দেওয়া হয়েছে। রবিবার বিকেলে ওই স্টল দুটি বন্ধ করে দেওয়া হয়। শুধু তাই নয়, কালো কাপড় দিয়ে ঢোকে দেওয়া হয়েছে স্টল দুটি।

বইমেলা কমিটির সচিব সরকার আমিন ওই দুটি স্টল বন্ধ করে দেওয়ার কথা জানান। তবে তাঁর যুক্তি, বইমেলার নীতি মেলায় বই খাবার ছাড়া কিছু বিক্রির সুযোগ নেই। তাই স্টল বন্ধ করার সিদ্ধান্ত নেওয়া হয়েছে। স্যানিটারি ন্যাপকিন বলে নয়, যে কোনও অনুমোদনহীন পণ্যের ক্ষেত্রেই এটা প্রযোজ্য। গত ৫ অগাস্ট শেখ হাসিনা সরকারের পতন হয়। তারপর সেখানে ইউনুসের নেতৃত্বে অন্তর্বর্তী সরকার হয়েছে। কিন্তু তারপর থেকে কট্টরপন্থীদের হাতে চলে গিয়েছে বাংলাদেশ। মেয়েদের পোশাক বিধির তালিবানি ফতোয়া দিতেও শোনা গিয়েছে। এবার কি সেরকমভাবেই টার্গেট ২১ ফেব্রুয়ারি ভাষা দিবসের স্মৃতি বিজড়িত বইমেলা?